LidanRubinov/Halacha-QA huggingface dataset:
שאלה: קייטרינג לפסח: בפסח איננו אוכלים קטניות.האם מותר לי להזמין קייטרינג לחג ממסעדה אשר מבשלת אורז ( לאוכלי קטניות ) למרות,שלא אזמין אורז וכד אלא רק מאכלים ללא חשש קטניות?? די ברור לי שאסור בגלל החשש, ואפנה שאלה זו לכבוד הרב.
תשובה: אם הם אומרים שמבשלים בכלים שונים, מותר. אם מבשלים באותם כלים, יש להמנע, ולהתיר רק בשעת הדחק כגון אורחים או שאין מקום אחר וכד.
שאלה: משהו-שמטריד אותי לאורך זמן: לאחרונה נחשפתי לדבר הנקרא:"גלגול נשמות". זה הוא נושא המטריד אותי רבות. אשמח לקבל תשובה.
תשובה: מה השאלה? יש בדבר מחלוקת. יש מגדולי ישראל שהתנגדו לדבר למשל רס"ג. בדורות האחרונים אמונה זו רווחת מאוד.
שאלה: הכנסת חיות מחמד הביתה: כבוד הרב לא ידעתי היכן לכתוב את השאלה אז חשבתי שכדאי כאן סליחה אם לא ר אז ככה: אבא שלי אומר שאסור להכניס חיות טמאות הביתה. ואני מגדל שני נחשים וחמודים והם בנתיים במחסן ואני צריך שתעזור לי לשנות את הדעה של אבא שלי אני רוצה לגדל אותם בתוך הבית מותר להכניס את הנחש לתוך הבית ולגדל אותו בתוך הבית?
תשובה: ודאי שמותר אם אין בזה סכנה כלומר שזה לא נחש ארסי
שאלה: בחירות: אם אדם לא שומר תורה ומצוות פסול לעדות כך שאפילו אינו יכול להעיד על חתונה. האם זה אומר שאסור לבחור בבחירות לממשלה אדם שאינו שומר תורה ומצוות?
תשובה: זה אומר קודם כל שאסור להצביע לאדם שהורשע בגניבה ומעולם לא עשה תשובה על כך בקול, ומעז לעמוד בראש מפלגה. הרעיון הוא שרשע פסול לעדות. ההגדרה של רשע של ח לעדות (היינו שקטגורית מי שמגדיר עצמו כאחד שאינו שומר תורה ומצוות אינו אמין) לא עומדת במבחן המציאות בימינו. אין בכוחנו לשנותה עד שתקום סנהדרין אך ודאי שלא נחיל אותה על תחומים נוספים (הבו שלא לוסיף עלה).
שאלה: ביטול חתונה: ערב טוב אני ובן זוגי אמורים להתחתן ביוני ב24 6 הכל כבר סגור עם האולם הצלם וכל המסביב. לפני כ4 שנים אימי נפטרה ובהיסח דעת לא שמתי כי התאריך העברי של יום חתונתי נופל על יום האזכרה של אימי כעת אינני יודעת מה עלי לעשות האם לדחות את החתונה?
תשובה: מה התאריך העברי של הפטירה? יתכן שזה לא אותו יום כי התאריך הקובע הוא זמן החופה. אם זה התאריך של הפטירה הוא לפני השקיעה, אז תעשו את החופה אחרי צאת הכוכבים. ואם התאריך של הפטירה הוא אחרי צאת הכוכבים אז תעשו את החופה לפני השקיעה.
שאלה: בי"ס ממלכתי דתי: איך אני יכולה לשכנע את בעלי לרשום את הילדה שלנו כאשר תעלה לכיתה א לבית ספר ממלכתי דתי. הוא מביע התנגדות
תשובה: לאיפה הוא רוצה לחנוך חרדי או חילוני?
שאלה: קושי ביצירת חברות: ו מראש על העזרה. יש לי בעיה כבר המון שנים, מאז שאני קטנה. אני טיפוס מופנם ושקט, שלא מחצין רגשות ולא מתבלט יותר מידי. זה אומר שכמעט מעולם לא יזמתי קשר חברותי, וחברותיי הטובות נוצרו מקשרים שלא אני יזמתי. עכשיו אני עומדת לסיים תיכון ואני מוצאת את עצמי בלי חברות בכלל. זה נשמע מצחיק אבל זה עצוב. בכיתה אין לי באמת בנות שאני קשורה אליהן, וביישוב הקשר שלי עם החברות מסתכם בערבי שבתות שיוצאים לטייל. בקיצור, אין לי חיי חברה כמעט ואני לא יודעת איך לצאת מזה. אני מפחדת שהתכונה הזאת של האי חברותיות שלי תלווה אותי לכל החיים חלילה, ואף פעם לא אהייה נורמלית בנושא הזה. חשוב לי לומר שאני לא ילדה חריגה חברתית, לא דכאונית או משהו כזה, יש לי שכל, לא חסר לי ביטחון עצמי, וסך הכל אני אדם אחלה. תמיד אמרו לי שאני צריכה להיות יותר חייכנית, לשדר אופטימיות וביטחון עצמי לסביבה ואנשים יתחברו אליי באופן טבעי. זה אף פעם לא פתר את הבעיה, ועדיין החברות שלי עם הסביבה מסתכמת ב"היי ביי", בגיל שבו אמורות להיות לי חברות טובות וחיי חברה עשירים. אשמח ממש לעצות. שוב
תשובה: לך קראתי את שאלתך פעמיים בהפרשי זמן, ובשתי הפעמים ליוותה אותו אותה תחושה   מחשבה: אינני יכול לדעת באופן וודאי, אך מסתבר שאת מחמירה עם עצמך. רוב מוחלט של הדברים שכתבת הם סובייקטיביים, תחושה אישית שלך. מה מוגדר חברות? מה מוגדר יוזמה? מה נורמאלי בתחום החברתי? כתבת שיש לך חברות טובות, אלא שהן לא נוצרו בעקבות יוזמה שלך. כמו כן כתבת שאת לא חריגה חברתית. אם כך, הבעיה, אם ישנה, איננה המציאות, אלא החוויה שלך. שיהיה ברור, אינני מזלזל ברגשותייך ובתחושותייך. גם קושי שנובע מהצורה שבה את מסתכלת על המציאות הוא קושי, וגם אותו חובה לפתור. אז למה אני מדגיש זאת? כי ביקשת עצה, והעצה החשובה ביותר שאני מכיר היא להירגע. נערות רבות בגילך חוות דאגה לגבי הקשרים החברתיים שלהן בהווה ובעתיד. החשש שלך הוא רגיל. עלייך לזכור שאנשים שונים זה מזה וגם צרכיהם שונים זה מזה. ייתכן, כפי שאת אומרת, שאת טיפוס מופנם יותר. זה ר גמור. לפי דברייך לא עברת את שנות האולפנא בבדידות וגם לא בתחושה קשה של דחייה. היו לך חברות והרגשת ר עם עצמך. ידיעה זו יכולה לשמש אותך כדי להירגע. הרוגע, כשייווצר, יאפשר לך להמשיך לעבוד, במידה ותחליטי שהדבר כדאי, בצורה יעילה יותר. מסתבר שלא זו העצה שביקשת. אינני מכיר אותך ולכן אינני יכול לתת לך עצה  מקצועית  שתתאים לך. העצה שנתתי היא הבסיסית ביותר והיעילה ביותר. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com
שאלה: רווקות מאוחרת: אני רווק שמת להקים משפחה יהודית ומתפלל לזה כל יום. כשיהודי מאמין, אני יודע שיכולות להיות כל מיני סיבות למצבי: 1. עוד לא הגיע הזמן שלי להתחתן (לא עברתי את מספר הדייטים שנקבע לי וכד ). 2. הבחורה שנקבעה לי בלידתי הוחלפה בעקבות איזשהו חטא שחטאתי. 3. אם דייט לא הצליח זה סימן שמגיע לי משהו יותר טוב מזה - במצב זה עליי לשמוח בשעת הפרידה. 4. במצבי אני מכפר על משהו שנעשה בגלגולי הקודם - במצב זה אין לי הרבה מה לעשות רק לקבל עליי את הגזירה. ויש בטח עוד סיבות. אינני מצפה שהרב יגיד לי באיזה מהמצבים אני נמצא. שאלתי היא מהי באמת ההסתכלות הנכונה ביותר על רווקות מאוחרת?
תשובה: לך ו ששיתפת אותי בשאלתך אפשר לחלק את הסיבות לדברים המתרחשים בעולם בכל מיני צורות. אחת החלוקות המשמעותיות ביותר היא החלוקה בין דברים שתלויים בנו לדברים שאינם בשליטתנו. בשאלתך מנית כמה סיבות חשובות ונפלאות שאינן תלויות בך. הסיבות שכתבת הן סיבות של הקב"ה, חישובים נסתרים מדעת בני אדם, סודות שאינם גלויים לנו. הקפדת על הדבר ולא שאלת אותי באיזה מהמצבים אתה נמצא. מסתבר שאתה מבין שאינני יכול לדעת. איננו יכולים לדעת את הסיבות הנסתרות במלואן. הקב"ה נתן לנו את הידיעה שהן קיימות כדי לחזק אותנו ברגעים קשים, לעודד אותנו כאשר אנו חשים תסכול ואובדן תקווה. בזמנים כאלה הקב"ה אומר לנו לא לדאוג   להמשיך לעשות את שלנו ולבטוח בו שהוא יודע את החישובים הנסתרים ודואג לנו בצורה הטובה ביותר שאפשר. אבל עלינו להמשיך לעשות את שלנו   לבדוק את הסיבות הגלויות לנו. האם אנו מגיעים לפגישות כאשר אנו לבושים כראוי, מתנהגים בצורה מתאימה, איננו ביקורתיים מדי וכו  וכו. אינני מכיר אותך, ולכן ברור שאין בדברי כל טענה או ביקורת ספציפית אליך. ייתכן, כפי שכתבת, שאתה מגיע לפגישות בצורה מושלמת ומתנהג בהן בצורה הטובה ביותר. ייתכן שהחיפוש שלך אחר בת זוג נעשה בצורה נכונה, בוגרת, ממניעים נכונים ובצורה טהורה. אם אכן כך הרי שהסיבות היחידות שתיתכנה לעיכוב שאתה חש במציאת בת זוג הן הסיבות הנסתרות. אבל ייתכן אחרת. שוב, הדבר נאמר לא מתוך היכרות ולא מתוך ביקורת ספציפית. הצעתי לך   אל תעסוק בתופעת הרווקות המאוחרת בכללותה, ואל תעסוק בסיבות הנסתרות של הרווקות המאוחרת שלך, אלא אם כן הדבר נועד לחיזוק שלך ברגעי חולשה. עסוק בדברים הגלויים שבשליטתך שיכולים לקדם את הצלחתך בתחום. הקב"ה כבר יעשה את שלו. את הנסתרות השאר לקב"ה ועסוק בנגלות. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com
שאלה: שמע ישראל: כבוד הרב אני כחזרתי בתשובה כל הזמן התפללתי "שמע ישראל" כאשר אגודל ואצבע הן על עיניי ועתה ראיתי באחד המקומות שיש לשים אגודל וזרת על העניים. האם זה אכן נכון? ואם כן איך לשים את שאר האצבעות על המצח כאשר יש משקפיים? מראש והמשך יום טוב
תשובה: ב"ה, לא כל כך משנה, העיקר שמכסים עניים ביד. דני ארגמן
שאלה: פסח: כבוד הרב אני בהתלבטות ואולי אתה תוכל לסייע בידי לקבל את ההחלטה: כידוע חג פסח חוגגים עם המשפחה. ותמיד חגגנו עם כל המשפחה אצל אחותי. עכשיו היא עברה דירה וכדי להגיע אליה יש לי נסיעה של כרבע שעה. ההתלבטות שלי אם לנסוע אליה ולחזור (לחלל שבת כי אין אפשרות לשינה אצלה) או לחגוג לבד (אני וילדיי)? והמשך יום טוב
תשובה: ב"ה, לחגוג לבד, או להזמין משפחה, בכל מקרה לא ליסוע בחג. דני ארגמן
שאלה: לבוש בפסח: כבוד הרב כנהוג קניתי לילדיי בגדים חגיגיים לפסח, אך התבלבלתי והלבשתי את ילדיי בבגדים אלו בשבת. השאלה האם עליי לקנות בגדים חדשים או שאפשר עדיין להשתמש בבגדים אלו שעברו כביסה 1? מראש והמשך יום טוב
תשובה: ב"ה, לא צריך לקנות בגדים חדשים. אפשר ללבוש את מה שקנית. דני ארגמן
שאלה: קבורה יהודית: אני וחבריי חילונים. היה לנו ויכוח בקשר לקבורה יהודית. לי ולחלק מחבריי יש קעקועים. אני טענתי שכאשר יבוא יום ויקברו אותי לא יחתכו אותי ויורידו לי את הקעקועים. חברה אחרת טענה שכן. הייתה גם שאלה לגבי שתלי סיליקון, האם מוציאים אותם לפני הקבורה. אני טוענת שאם אתה ומשפחתך אינם דתיים או מסורתיים אז לא מתעסקים בזה. החברה טוענת שכל עוד שאני יהודיה והקבורה שלי צריכה להיות לפי היהדות אז כן יורידו לי את הקעקועים. הייתי רוצה לדעת מי צודקת, אני או חברתי? ומה בקשר לשתלי הסיליקון? על תשומת הלב. ענת
תשובה: ככל הידוע לי - לא עושים דברים כאלה. זה נשמע בכלל מוזר, כיוון שאנו מקפידים מאוד על כבוד המת, וזה לא נשמע כלל וכלל כבוד המת. אדגיש, על פי ההלכה אין לעשות קעקועים, אולם אם אדם נפטר כשקעקועים בגופן - קוברים אותו בקבורה יהודית ללא התעסקות עם הקעקוע. ושנחיה בשמחות
שאלה: בי"ס ממלכתי דתי: בהמשך לשאלתי הקודמת ששאלת לאיזה בי"ס בעלי רוצה לשלוח, אז אנחנו חילוניים מסורתיים, יש זיקה במשפחה למסורת אך עד כה המסגרות של הגנים של הילדות הן חילוניות וכעת כהבכורה תחל כיתה א חשוב לי שזאת תהיה מסגרת עם זיקה חזקה יותר ליהדות ומסורת. בעלי מתנגד וטוען שזה יבלבל אותה ושהיא צריכה ללכת כמו שאר חברותיה לבית הספר החילוני. הסברתי לו מס פעמים שלאחר שיחה עם המנהלת הממכלתי דתי, בית הספר הדתי פתוח לכולם (חילוניים דתיים מסורתיים) ומציעים מסגרת ערכית יותר ללא כפייה או הפחדה. זה מאוד חשוב לי, אנו נמצאים בשני צידי המתרס והמחלוקת יכולה ליצור פער רב ביננו עד בית נ.ב איך אני יכולה להיות שייכת למסגרת בה אני יכולה להתייעץ האופן קבוע עם רב כלשהוא בנוגע לעניינים אישיים וענייני בית באימל ישיר? למי אני פונה?
תשובה: אני מסכים איתך אך גם מבין את החשש של בעלך. יש מקומות של בתי ספר מעורבים לדתיים וחילונים כמון מזכרת בתיה. יש גם מקומות שהדתיים לא רואים בעין יפה כניסה של חילונים לבית הספר של הממ"ד. אוליי תציעי לבעלך לנסות שנה ואז לקבל החלטה מחדש? נ.ב יש את בית ההוראה של צוהר שבו את יכולה להתקשר כל ערב בין השעות 19:00-23:00 1-800-200-377
שאלה: ציור וכתיבה בחול המועד פסח: הוזמנתי ליומיים של יומיים סדנאות נשים בחול המועד. בין הסדנאות יהיו סדנאות ציור ורישום, יצירה בחומרים, וכתיבה יוצרת. עקרונית, הסדנאות מכוונות להנאה מתהליך היצירה עצמו ולאו דווקא להפקת תוצר משמעותי. האם זו נחשבת מלאכה אסורה או שמכיוון שזה להנאה בחג זה מותר?
תשובה: סדנאות יצירה מותרות אך ורק לילדים, להנאתם. כתיבה יכולה להיות מותרת אם היא נעשית ברישול ובלא הקפדה שיצא כתב מסודר וברור. עייני דברים ברורים ומנומקים בספר של הרב אליעזר מלמד שליט"א
שאלה: חלום על טביעה: חברה סיפרה לי שילמה עליי חלום מאוד מטריד. שאני מתעקשת ללכת למקווה מאוד מפוקפק ובאיזשהו שלב יש הצפה ואני מתעקשת להסתכן ו לטבוע העיקר לא לתת לסלולארי שלי לטבוע. היא ניסתה לתת לי יד ולהציל אותי אך התעקשתי לתת לזרם לסחוף אותי. אציין שלפני חודש עוד חברה חלמה שאני עומדת למות ממחלה. אני מאוד מפחדת,מה פשר החלומות האלה?!
תשובה: פשר החלומות הזה יכול להיות מובן רק למי שחלם את הדברים. את לא צריכה לפחד מהם כלל. לא החלומות יקבעו את עולמך, ובוודאי שלא חלומות של אחרים כלפייך. אלו חלומות שנוגעים למי שחלם אותם, והחברות שלך הן אלה שצריכות לעשות עבודה גדולה על כדי לחדור אל לבן, ולנסות לפענח את הסיבה לכך שהן חולמות חלומות כאלה. אל תפחדי.
שאלה: ר  נחמן אומר: תזרוק את השכל! היתכן כדבר הזה?: אני למדתי עד כה שהשכל הוא צלם האלוקים שבאדם והנה אני פוגש חברים חסידי ברסלב האומרים לי: רבינו ר נחמן מברסלב אומר, "זרוק את השכל ותעבוד את השם בתמימות". יש כאן סתירה למה שאני יודע ואיך יתכן לזרוק את השכל? לזרוק את צלם האלוקים אשר בי? אז מה ישאר ממני בלי שכל? אודה לרב אם יבהיר את הנקודות אשר העלתי.
תשובה: משנתו של ר  נחמן ביחס לשכל היא ארוכה, סבוכה, עמוקה, בעלת סתירות פנימיות שהן עצמן מבוא לאמת יותר רחבה, וקשה לי לתמצת את דבריו בתשובה קצרה באתר זה. ר  נחמן לא קרא לאדם לזרוק את צלם אלוקים שבו. ר  נחמן לא ראה בשכל לבדו את נשיאת צלם אלוקים של האדם. הוא הכיר במגבלות השכל, ובעיקר בעובדה כי השכל מנתק לרוב את האדם מתוך החיים. אדם שעוסק במשמעות התבונית של האהבה   אינו אוהב  אדם העוסק במשמעות התבונית של האמונה   אינו מאמין  אדם המשתחרר מן המבט השכלי השופו והמבקר   מסוגל לחיות את החיים באמת, ואין הוא מתפתה לקרירותו של השכל, ולמבט החיצוני שלו. לפיכך, ר  נחמן קרא לאדם להפעיל את כוח צלם אלוקים שבו, ומכוח צלם אלוקים זה   "לזרוק" את השכל, ולחיות את האמת במהותה. האם הדברים מתיישבים מעט על הלב?
שאלה: קבלת ספר מתנה מרב, האם יש עניין לשלם?: אני קשור עם רב, ת"ח מירושלים וכל פעם כשהוא מוציא לאור ספר, הוא שולח לי עותק במתנה חינם אין כסף. בעבר הענקתי לאותו ת"ח ספרים רבים מאוד (ספרי קודש) במתנה. האם יש עניין מיוחד דווקא לשלם על ספר כזה שאני מקבל מתנה מהרב או שדווקא זה עשוי להראות כעלבון לשלוח לו כסף עבור ספר אשר הוציא לאור ושמח להעניק לי במתנה?
תשובה: זו שאלה עדינה מאוד שאין לה תשובה אחת נכונה. ברם, נראה לי כי אותו רב חש מחויב אליך בשל העובדה שאתה עצמך נתת לו ספרים רבים - ועל כן יהיה נכון לא לשלוח לו דבר. אם המציאות הייתה שונה הייתי מציע כן לשלוח ת
שאלה: מחבת: מה דין מחבת פרווה שטיגנו בה מאכל חלבי. האם ניתן להכשירה ולהפכה שוב לפרווה?
תשובה: לשים אותו על האש ריק למשך 5 דק
שאלה: אכילת לימונים מהעץ שבגינה:.יש לנו עץ לימונים שהשנה לאחר הגשמים הניב לימונים יפים וגדולים. לא השקנו לא עדרנו. האם מותר לאכל מהלימונים הללו בשנת השמיטה?
תשובה: ודאי שמותר לאכול, אך כיון שאשר שהחנטה היתה בשנה השישית יש להפריש מעשרות מספק וגם לנהוג קדושת שביעית
שאלה: איך להתרכז בזמן הלימוד: אני לא כל כך בטוח אם אתם הכתובת, אבל האם יש לכם טיפים איך להתרכז בזמן הלימוד ולעמוד בהספקים היומיים שלי בלימוד? מכירים את זה שמסתכלים בדף הגמרא, פתאום "מתעוררים" ומגלים שעברה רבע שעה (בהנחה שאני לומד לבד)? אני רוצה לציין שלא אובחנתי כמישהו עם בעיות קשב וריכוז, אני אדם "רגיל", רק לפעמים "בוהה" יותר מידי בדף הגמרא. אשמח אם תוכלו מניסיונכם לתת לי טיפים לענין.
תשובה: לך ליאור היקר קודם כל, עצם זה שיש לך קביעויות והספקים יומיים בלימוד זה דבר נפלא ועצום. המהרש"א (ר  שמואל אידליש, חי לפני 500 שנה בפולין) כותב: יש לפרש כי עיקר הלימוד ושנעשה בו רושם הוא הלימוד הבא מכתיבת יד אשר על כן נקראו החכמים סופרים (חידושים לבבא בתרא י ב). על כן, אחת הדרכים המרכזיות לשפר את הריכוז היא לסכם את מה שלמדת בכתיבה. עם הזמן תלמד איך וכמה לסכם - האם רק  כותרות, או  נקודות מרכזיות, או שאפילו ממש לסכם את כל המהלך. בכל אופן, הכתיבה יכולה מאד לעזור גם לריכוז וגם לחזרה על הנלמד ברכה והצלחה טוביה tsbias1 Gmail.com
שאלה: יציאת אבל בשבעה לבחור ביום הבחירות: אבל בשבעה ביום הבחירות הקרובות. מרגיש את הקריטיות לבחור בגלל המצב הקשה והסכנות לשלמות הארץ. יש אפשרות להתיר? ב ו
תשובה: מהשמים תנוחמו. ברור שחובה ללכת להצביע וכיון שאיש אינו יכול לעשות זאת במקומך - עליך לצאת ולעשות זאת. תשתדל שלא לפגוש אנשים בדרך (כגון לנסוע במכונית עם אדם נוסף). אם אפשר בשעות הבוקר בהם אין הרבה אנשים בתור. כמובן שאין להחליף בגדים ולכן כל אחד יבין את מצבך ולא ישוחח איתך. בבנין ירושלים תנוחם (וההצבעה למען ירושלים היא חלק מכך) דוד לוי 098987548 הערה - כך נהגתי בימי ה שבעה  על אימי
שאלה: הבטחה: שאלתי היא בנושא הבטחה שאינה נדר. אני הבטחתי לה הבטחה בנושא מסוים, אך לא נדרתי נדר, ולצערי הרב הפרתי את ההבטחה שלי. מה אני יכול לעשות כדי לכפר על טעות זו? שחר.
תשובה: את צריכה לקבל על עצמך שלא להבטיח דברים שאת לא בטוחה שתצליחי לקיים. ולהתחרט על מה שעשית בוידוי שאומרים בתחנון שבתפילה (אשמנו בגדנו.)
שאלה: דיבור מתוך שינה: שמי הוא נועם אני בן 18. אתמול בלילה שהלכתי לישון נשכבתי ליד אחי הבכור ומתוך שינה הוא אמר את האותיות "ש" "ד" במשך מס פעמים אני נורא מפחד האם יש לזה תשובה או שזה סתם סיוט??
תשובה: סתם סיוט
שאלה: חלום על טביעה: חברה חלמה עליי חלום שמטריד אותי,אשמח מאוד לתשובתך. בחלומה אני מתעקשת ללכת למקווה מאוד מפחיד ומפוקפק והיא מתלווה אליי כי מסוכן שם לבד.לפתע היתה סופה או הצפה ואני נסחפת בזרם,על אף שהיא מנסה לשכנע אותי לברוח ומושיטה לי יד לעזרה אני מתעקשת להסתכן במים.היא ידעה שהתוצאה היא טביעה. אציין כי לפני חודש חברה אחרת חלמה שאני עומדת למות ממחלה ונפרדת ממנה. מאז אני מאוד מפוחדת ומוטרדת. המצב לא נעים היות ואני בהריון שלישי. אשמח לתשובה במהרה. בת אל
תשובה: את לא צריכה לחשוש. הכל ר. חלומות שווא ידברו.
שאלה: לגבי תשובת הרב בנושא: פרשת העקדה: לכבוד הרב, אמנם לא אני העלתי את השאלה כאן באתר אבל קראתי את השאלה ואת תשובת הרב. אני חושב שחשוב שהרב ידגיש בפני השואל או השואלת שבימינו אין אדם כזה שישמע את דבר השם לקום ולרצוח מישהו אלא אם אותו אדם ה"שומע" חולה בסכיזופרניה וסתם שומע קולות, לא כן? (אחרת עלול מחר אדם לקום ולרצוח מישהו ולטעון ששמע את דבר השם והרב שרלו אמר שזה יתכן.)
תשובה: האם אתה יכול לשלוח לי לינק לתשובה המדוברת?
שאלה: בריתך שחתמת, לעומת שלא עשני אשה: לכבוד הרב רציתי לדעת האם המשפט "ובברית שחתמת בבשרנו" שאומרים בברכת המזון מדבר על ברית המילה? ואם כן מדוע נשים גם אומרות אותו. הרי גם בברכות השחר, נשים לא אומרות "שלא עשני אישה". אלא משנות ואומרות "שעשני כרצונו"
תשובה: הכוונה היא לברית המילה, והנשים הן כסניף לגברים בזה וכלולות בחותם ברית הבשר של הבעל. ברכת שלא עשני אשה אינן מברכות משום שהן נשים, ואין דמיון לזה.
שאלה: איך בסוף שמינית אני יכולה להתקרב לה?: לכבוד הרב אני עוד מעט מסיימת שמינית ויוצאת לחיים ואני מרגישה שהאמונה שלי לא שלמה. אני מרגישה רחוקה מה.יש פעמים שאני ממש רואה את ה ביומיום.במיוחד ברגעי משבר.אבל עדיין אני מרגישה שאני לא מצליחה להתקרב אליו באמת מאהבה ולא רק מיראה. אני רוצה להתקרב לה באהבה ובאמת.אני מנסה אבל לא מצליחה.אני לא יודעת אם זה בגלל שאני לא מנסה מספיק טוב או בגלל סיבה אחרת.אני מנסה ובסוף מתייאשת.איך אפשר להתקרב לה באמת?
תשובה: יש להתגבר ולהתחזק ביראה דוקא, שהיא הפתח היחיד לאהבה. לא לקפוץ לאהבה, ולא לחפש קיצור. אלא להתמיד בלימוד מוסר במסילת ישרים מספר קטן שיהיה איתך תמיד בכיס, ובד בבד אפשר בעדינות להכנס להיכל אהבת ד  שהוא היכל נשגב מאד. הכניסה להיכל האהבה מותנית בפתיחת שתי דלתות- התפילה, והאמונה. לפיכך במקביל להתמדת המוסר והיראה, תקפידי להתפלל בדביקות, לפחות פעם ביום. בשבת גשי לבית הכנסת שיש בו צדקניות ובנוסף לערך תחושת התפילה ברוב עם, תוכלי להביט בהן מתפללות וללמוד מדרכן. לימדי את מילות התפילה, והגיעי למצב בו שמונה עשרה שגור בפיך בכוונה פשוטה וישרה, הגורמת לכך שהרצונות שבתפילה נהפכים לרצונותיך. את האמונה רוכשים בלימוד, בעיקר ע"י קביעות של יסודות האמונה בספרים הקרובים לליבך אשר כתבו אותם רבנים הידועים כבעלי דביקות בד  ותלמידי חכמים אמיתיים. אמונה לא רוכשים מקונצים או מחדשנות מכוונת, אלא בחזרה לתום הטבעי שבנשמתך, שהוא עמוק מאד ונהיר מאד גם יחד, ועליו להתיישב גם על דרכי השכל והלב. בהצלחה
שאלה: אזכרה: אבי נפטר לפני 17 שנה, אימי כל שנה מבקשת מהילדים שלה והנכדים שלה לעשות כבוד לאבא ולהגיע לאזכרה בבית קברות, ביצוע ברכות בבית הקברות, ביצוע כיבוד בבית כנסת כדי שהבנים יקראו קדיש. שאלתי. האם זה לכבוד המת או חלילה לא טוב למת. לתשובתכם אודה. אבי היה מיוצאי אשכנז. אימי ממוצא ספרדי ( טריפולי)
תשובה: ודאי שזה כבוד למת.
שאלה: מנגנון אוטומטי בשבת: בחדר המדרגות בו אני מתגורר, הותקנה נורה (לבנה, אינני יודע אם היא לד או לא), הנדלקת כאשר אנו עוברים ליד חיישן גלאי. הצגתי שאלה לשני רבנים שונים, אחד אמר לי מותר אחד אמר לי אסור. זה שהתיר, טען כי הרב עובדיה זצל התיר את עניין המצלמות שבכותל המערבי, שלא ניחה ליה. אומנם כאן, אני כן נהנה מהאור כי המדרגות חשוכים. אינני יודע כיצד לפעול (המנורה מחוברת לביתו של השכן). ב מראש, אלדד.
תשובה: תדבר עם השכן בדרך ארץ ותבקש שיתחשב בך לבטל את הדבר בשבת. אינני רואה צד להתיר זאת במציאות שתארת.
שאלה: חלום על אבא שנפטר: רציתי לשאול אותך על חלום שאני חולמת מדי פעם על אבי. אבי נפטר ב-ח בתשרי השנה "מנוחתו עדן" חוזר עלי בחלומות כאדם חי בזמן שכולם יודעים שהוא מת. ואומר לי לא להקשיב לאף אחד כי הוא עדיין חי ולא להאמין למה שאומרים לי. בחלום אמי שתחייה עומדת לצידי וכול שאר האנשים עומדים לא רחוק מאיתנו. אני יודעת מי הם אבל לא ממש רואה את פרצופם. לפעמים הוא מחזיק לי את היד ולפעמים רק אומר לי שלא לעזוב אותו ושהוא עדיין חי. כולם חושבים שהוא מת רק אני ואמי יודעת שהוא חי ושומרות על זה בסוד. כבודו. אשמח עם תסביר לי מה הוא מנסה להעביר לי.
תשובה: הדרך המקובלת להיטיב חלום - בשעת ברכת כהנים בבית הכנסת לומר נוסח (מקורו בגמרא) רשום בסידור של "יהי רצון." מעבר לכך, בידיעה שאינני מומחה בחלומות ודברי הם השערה בלבד!!! נראה שבחלום הזה לא אבא שלך מעביר לך מסר אל לבך שלך נפתח לפנייך. את היית להיות עם אביך בחיים. אהבתך אליו וגעגועיך אליו מתבטאים בחלום. אפשר שגודל הגעגוע גורם לך להתעלם ממנו מתוך חשש שלא תוכלי לעמוד בהצפה של הרגשות הללו. החלום מבקש ממך להתחיל להתמודד עם הקושי הזה. כן להרשות לעצמך להרגיש את הגעגוע ואת הכאב שלך בפרידה מאביך. ככל שתרשי לעצמך להרגיש את הקשיים במציאות כך יהיה ללבך פחות צורך להביא אלייך את הדברים בחלום. תהיה נשמת אביך, מנוחתו עדן, צרורה בצרור החיים.
שאלה: שמיטה: ב"ה האם שמיטת כספיםנוהגת בזמן הזה?
תשובה: ב"ה, שמיטת כספים נוהגת בזמו הזה, משמיטה בסוף השנה, דני ארגמן
שאלה: אז מזה בעצם להיות יהודי?: מה זה להיות יהודי? תמיד ששואלים אותי את השאלה הזאת קשה לי מאוד לענות, אשמח לתשובה.
תשובה: לשואלת היקרה! שאלת את השאלה החשובה שלך בזמן הכי נכון במהלך השנה, לקראת חג הפסח, יום העצמאות הלאומי של העם היהודי. אפשר להתייחס לשאלה שלך מכמה כיוונים. כמובן ישנה התשובה ההלכתית שיהודי הוא מי שנולד לאם יהודייה או שעבר גיור כהלכה. אני רוצה אבל לתת תשובה מכיוון אחר, שבעיני משמעותי מאוד דווקא באווירה התרבותית שאנחנו נמצאים בתוכה. ישנה אמירה שמיוחסת ליגאל אלון האומרת ש -"יהודי הוא מי שנכדו יהודי". כלומר, יהודי הוא מי שמרגיש עצמו חלק מ"הסיפור" היהודי וזה הדואג לעתידו של העם היהודי. ואני אסביר. ישנם הרבה יהודים שמקפידים על מצוות פחות או יותר או בכלל שלא. אבל לדעתי, ישנה חשיבות משמעותית לשאלה האם אני חלק מהסיפור היהודי. האם אני חלק משרשרת הדורות המרשימה של עם ישראל, ועכשיו תורי לעשות ככל שיכולתי כדי לעזור ולהעצים את כוחו ומורשתו של עם ישראל, או שאני חי חיים פרטיים, נקודתיים, שבהם אני עושה את החובות ההלכתיים שלי (במקרה הטוב.) כדי לרצות את הקב"ה. עזר ויצמן, שהיא נשיא מדינת ישראל, נאם לפני כמעט עשרים שנה נאום מדהים בפרלמנט הגרמני. אני אביא ציטוט מהנאום שיעזור להבין את מה שאני מתכוון: "הגורל הוליד אותי ואת אחי בני דורי בימים הגדולים בהם שבו היהודים לארצם והקימוה מחדש. שוב אינני היהודי הנודד בדרכי העולם, המהגר ממדינה למדינה, המגורש מגולה לגולה. אבל כל יהודי, בכל דור ודור, חייב לראות עצמו כאילו היה שם, בדורות ובמקומות ובאירועים שקדמו לו. לפיכך עודני נודד, אבל לא בדרכים הנידחות של העולם. עתה אני נודד במרחבי הזמן, נע מדור לדור, נוסע בנתיבי הזכרונות. הייתי עבד במצרים, וקיבלתי את התורה בהר סיני, ויחד עם יהושע ואליהו עברתי את נהר הירדן, נכנסתי לירושלים עם דוד, וגליתי ממנה עם צדקיהו, ולא שכחתי אותה על נהרות בבל, ובשוב אדוני את שיבת ציון חלמתי בין בוני חומתה. לחמתי ברומאים וגורשתי מספרד, והועליתי על המוקד במגנצא, היא מיינץ, ולמדתי תורה בתימן, ושכלתי את משפחתי בקישינב, ונשרפתי בטרבלינקה ומרדתי בוורשא ועליתי לארץ ישראל, היא ארצי שממנה גליתי ובה נולדתי וממנה אני בא ואליה אשוב." כלומר, יהודי הוא מי שלא חי רק את החיים המקומיים והפרטיים שלו. יהודי הוא מי שמרגיש את עצמו חלק מהיסטוריה ומורשת אדירה. הוא נושא על כתפיו את זכרון כל הדורות. ממילא, הוא גם מרגיש את האחריות שיש לו לדאוג להווה של העם שלו וכמובן לעתיד של העם שלו. ברוך השם, זכינו להיוולד לתוך מציאות שבה מדינת היהודים היא עובדה. אבל, ככל שחולפות השנים מהקמת המדינה, ישנה תחושה שמתחזקת שצריך תשובות חדשות, מעמיקות יותר, לחיים שלנו כאן. כל אחד מאיתנו צריך לברר, קודם כל לעצמו, את הסיבות שבגללן הוא נמצא כאן. ואז, בשלב השני, לעזור לחברה הישראלית להתקדם קדימה (בדרכו הייחודית ובהתאם לכישרונות שיש לו) בתהליך החשוב של בירור הזהות שבו היא נמצאת כיום. אני מקווה שמה שכתבתי ענה לך על השאלה או לפחות נתן לך כיוונים חדשים לחשוב עליהם. את מוזמנת כמובן להמשיך לשאול ולברר דרכנו או דרך מקום אחר את הנושא הבאמת חשוב הזה. חג שמח! אורי, urialtman gmail.com
שאלה: מטבע מזוייף: לפני שבועיים בערך שילמתי למוכר במטבע של חמישה שקלים והוא אמר שזה מזוייף והחזיר לי. אני מאוד מקפידה להיפטר ממטבעות מזוייפים אך באותה הפעם שכחתי לגמרי והחזרתי לארנק את החמישה שקלים. לאחר שבוע נזכרתי בזה ומצאתי שני מטבעות של חמישה שקלים בארנק שככל הנראה לא מזוייפים(לפי בדיקה שעשיתי)בכל מקרה אני לא יודעת אם השתמשתי במטבע הזה או לא. מה עליי לעשות כדי לתקן את זה? ועוד דבר-האם מותר לזרוק מטבע מזוייף לפח לביוב? מראש!
תשובה: 1. אין מה לעשות קורה שטועים 2. מותר לזרוק מטבע מזוייף לפח או לביוב
שאלה: טחינה בפסח: האם מותר לאכול טחינה בפסח?
תשובה: טחינה עשויה מסומסום שהוא קטנית. ולכן היא מותרת רק לאוכלי קטניות
שאלה: מעשרות: הרב, ההוצאות שלי הרבה יותר גדולות מההכנסות שלי וכל חודש לא מצליחה לגמור את החודש בלי להגדיל את המינוס. לפני 2-3 חודשים התחלתי לעשר ומאז המינוס הולך וגדל עוד יותר. האם אני חייבת במעשרות למרוט שאין לי את הכסף ואני מעשרת מתוך הלוואות מינוס?
תשובה: את פטורה
שאלה: שם לילד: כבוד הרב, אני ואשתי מצפים לבן שני, ורצינו לדעת מה מבין השמות שבחרנו הכי טוב,רצוי לבחור. אנחנו ראינו בשמות משמעויות חזקות. אני רושם לפי סדר העדפויות שלנו- קדם נווה אוריה הראל ינון תבור כמובן שנבחר ב"ה מתוכן רק אחרי הלידה ב"ה התברך ב מראש על תשובתך המהירה.
תשובה: כל השמות ר.
שאלה: חדש: לרב איך הסתדרו היהודים בארצות ארופה שלא סמכו על ההיתרים של הט"ז ופוסקים נוספים להקל באיסור חדש בארצות חו"ל הרחוקות מא"י שדות גוי וכו?
תשובה: המשנה ברורה כותב שהם לא כל כך הסתדרו אלא שרובם אכלו חדש וסמכו על ספר התרומה והב"ח עיין ס  תפ"ט ס"ק פ"ד